Dragi parinti!

Dupa o vara, sperăm minunată, întregul personal al Școlii Gimnaziale „Tudor Arghezi” vă urează un călduros "Bine ați venit!" la deschiderea noului an școlar 2021-2022. Sperăm ca drumul ce urmează a fi pavat în noul an să fie presărat cu realizări și bucurii.

Să nu uităm că dreptul la educație este fundamental, ce trebuie protejat pentru a oferi elevilor o educație cât mai bună. Să iubim și să respectăm copiii, să ne bucurăm împreună de fiecare progres, să- i încurajăm să persevereze, să îndrăznească, să spere, să viseze, iar fiecare elev să devină cea mai bună versiune a sa!

Luni, 13 septembrie 2021, intrăm în Scenariul 1, astfel elevii vor veni la școală după cum urmează:

* Clasele I-IV – Ora 9
* Clasa Pregătitoare – Ora 10
* Clasele V-VIII – Ora 12, în următorul mod: - clasa V în curtea școlii

- clasele VI, VII, VIII în clase.

Dirigențiile vor dura 2 ore.

Vă urăm mult succes în noul an școlar!